《千秋岁 效连咏体，夔笙得前拍，予继声》
清代·朱祖谋

玉宇琼楼，绿尊翠杓。不分伤春蹙眉萼。花辞故枝忍烂漫，萍黏坠絮仍飘泊。

宝奁金，锦衾铁，总成错。

昨夜梦沈情事各。今夜梦回思量著。那惜行云楚台约。

当初莫愁愁似海，而今瘦沈腰如削。四条弦，五纹绣，浑閒却。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。